อภิธานศัพท์การเมืองไทย

ต่อไปนี้เป็น**อภิธานศัพท์การเมืองไทย**

## รายชื่อ
* แก๊งออฟโฟร์ (ประเทศไทย) - กลุ่มคนที่รวมตัวกันสี่คนที่ต้องการโค่นอำนาจของผู้มีอิทธิพลตัวจริงในพรรค
* ** กบฏนัดแล้วใยไม่มา ** - กบฏทหารนอกราชการ ที่มีคนไม่มาตามนัดส่งผลให้รัฐประหารล้มเหลว
* **คืนหมาหอน** – คืนสุดท้ายก่อนวันเลือกตั้ง มีความสำคัญในแง่ว่าเป็นคืนที่จะมีการทุจริตการเลือกตั้งสูงมาก โดยเฉพาะการตระเวนตามบ้านเรือนทุกหลังคาเรือนเพื่อซื้อเสียงครั้งสุดท้าย นอกจากนี้ การแจกเงินซื้อเสียงที่จะมีอิทธิพลต่อผู้ไปลงคะแนนนั้น หากทำในวันใกล้เลือกตั้งมากที่สุดก็อาจช่วยให้เป็นที่จดจำได้ง่ายด้วย เนื่องจากปฏิบัติการดังกล่าวกระทำในเวลากลางคืนด้วยลักษณะหลบ ๆ ซ่อน ๆ และมีพิรุธ สุนัขเฝ้าบ้านจึงพากันเห่าหอนเกรียวกราว ราชบัณฑิตยสถานลงคำนี้ไว้ใน *[[พจนานุกรมคำใหม่]]* คืนหมาหอนมีอีกความหมายหนึ่งคือหมายถึง การสังหารหัวคะแนนและคู่แข่งทางการเมืองด้วยอาวุธปืน
* **[[งูเห่า]]**, กลุ่มงูเห่า – นักการเมืองที่ออกเสียงสวนมติพรรค มักเกิดจากได้รับประโยชน์ตอบแทนจากพรรคอื่นเช่นตำแหน่งรัฐมนตรี
* **นักรบไซเบอร์** – ภาษาปากที่หมายถึงผู้ปฏิบัติการต่อสู้เชิงข้อมูลข่าวสารในสงครามไซเบอร์ ด้วยเทคโนโลยีการสื่อสารต่าง ๆ ปรากฏใช้ครั้งแรกเมื่อปี ในช่วงวิกฤตการณ์การเมืองไทย เช่น ในช่วงที่มีการชุมนุมของกลุ่มคนเสื้อแดง มีกลุ่มคนเผยแพร่ข้อมูลในช่องทางต่าง ๆ เพื่อถ่ายทอดสดการชุมนุม และบ่อยครั้งที่แกนนำผู้ชุมนุมนำคลิปวิดีโอจากอินเทอร์เน็ตไปเผยแพร่ต่อบนเวทีปราศรัย ด้านรัฐบาลก็ได้มีการนำคลิปวิดีโอจากอินเทอร์เน็ตในการชี้แจงเช่นเดียวกัน
* **นายกฯ คนนอก** – การเสนอชื่อบุคคลที่ไม่ได้เป็นสมาชิกสภาผู้แทนราษฎรหรือหัวหน้าพรรคการเมืองเป็นนายกรัฐมนตรีศัพท์นี้ใช้มากก่อนปี 2560 เนื่องจากรัฐธรรมนูญฉบับก่อนหน้านั้นระบุว่าผู้ที่จะเป็นนายกรัฐมนตรีต้องมาจากสมาชิกสภาผู้แทนราษฎรไทยหรือหัวหน้าพรรคการเมือง
* **นางแบก/นายแบก** – คำใช้เรียกผู้สนับสนุนพรรคเพื่อไทยที่มีความเห็นดีเห็นชอบกับพรรคในทุกเรื่องโดยไม่ลืมหูลืมตาเสมือนเป็นลูกน้องของนักการเมืองรวมถึงบุคคลที่ต้องสงสัยว่ารับเงินจากนักการเมืองเพื่อให้กล่าวสนับสนุนพรรคส่วนใหญ่เป็นสื่อมวลชน อาทิ​ คำ ผกา​
* **มารยาททางการเมือง** — แนวทางปฏิบัติแบบไม่เป็นลายลักษณ์อักษรซึ่งนักการเมืองมักใช้อ้างว่ายึดถือปฏิบัติกันมาในแวดวงการเมืองไทย เช่น การลาออกจากตำแหน่งรัฐมนตรีว่าการ รัฐมนตรีช่วยว่าการ รองประธานสภาผู้แทนราษฎร เมื่อมีการถอนตัวของพรรคร่วมรัฐบาล
* **มุ้ง** – ฝักฝ่ายในพรรคการเมือง ซึ่งมักมีนักการเมืองผู้ใหญ่เป็นหัวหน้าคอยต่อรองผลประโยชน์ให้สมาชิก
* **[[ระบอบทักษิณ]]** – คำที่นักวิจารณ์ ทักษิณ ชินวัตร อดีตนายกรัฐมนตรี ใช้เพื่อวิจารณ์นโยบายของรัฐบาลในสมัยนั้น
* **ล้มเจ้า** – บุคคลที่มีความคิดต้องการเปลี่ยนแปลงระบอบการปกครองปัจจุบันไปเป็นระบอบอื่น เช่น​ ชูชีพ ชีวะสุทธิ์ ชูพงศ์ ถี่ถ้วน​ สุรชัย ด่านวัฒนานุสรณ์​ หรือบุคคลที่วิพากษ์วิจารณ์ล้อเลียนสถาบันพระมหากษัตรย์ในที่สาธารณะและในเฟซบุ๊ก ฯลฯ
* **แลนด์สไลด์** – การชนะการเลือกตั้งแบบถล่มทลาย มักหมายถึงชนะแบบเสียงเกินกึ่งหนึ่งของที่นั่งในสภาซึ่งทำให้สามารถจัดตั้งรัฐบาลพรรคเดียวได้
* **บ้านใหญ่** – ตระกูลในรายชื่อสกุลนักการเมืองไทยที่ทรงอิทธิพลทางการเมืองในท้องถิ่นและการเมืองระดับจังหวัด
* **ใบดำ** – ศาลสั่งเพิกถอนสิทธิเลือกตั้งของบุคคลตลอดชีวิต
* **ใบแดง** – คณะกรรมการการเลือกตั้งสั่งเพิกถอนสิทธิเลือกตั้งของบุคคลที่ถูกกล่าวหาว่ากระทำผิดกฎหมายเลือกตั้ง
* **ใบส้ม** – คณะกรรมการการเลือกตั้งสั่งระงับสิทธิสมัครรับเลือกตั้งเป็นเวลา 1 ปี ถ้าบุคคลนั้นได้รับเลือกตั้งให้จัดการเลือกตั้งใหม่
* **ใบเหลือง** – คณะกรรมการการเลือกตั้งสั่งจัดการเลือกตั้งใหม่ในเขตนั้น
* **ประชาธิปไตยครึ่งใบ** – รูปแบบการปกครองที่มีสมาชิกสภาผู้แทนราษฎรมาจากการเลือกตั้ง แต่สมาชิกวุฒิสภามาจากการแต่งตั้ง เริ่มปรากฏในยุครัฐธรรมนูญปี 2520
* **ประชาธิปไตยเต็มใบ** – รูปแบบการปกครองที่มีสมาชิกสภาผู้แทนราษฎรและสมาชิกวุฒิสภามาจากการเลือกตั้งทั้งคู่
* **[[ประชาธิปไตยอันมีพระมหากษัตริย์ทรงเป็นประมุข]]** – คำเรียกระบอบการปกครองของไทยในรัฐธรรมนูญแห่งราชอาณาจักรไทย
* **3 ทรราช** – ผู้มีอำนาจในประเทศไทยช่วงก่อนเหตุการณ์ 14 ตุลา 2516 ได้แก่ จอมพลถนอม กิตติขจร จอมพลประภาส จารุเสถียร และพันเอกณรงค์ กิตติขจร (บุตรชายของจอมพลถนอมและเป็นบุตรเขยของจอมพลประภาส) การปกครองสมัยนั้นเป็นยุคระบอบเผด็จการทหารและมีการวางทายาททางการเมืองกันอย่างชัดเจน
* **[[สลิ่ม]]** – กลุ่มผู้มีแนวคิดอนุรักษนิยมในการเมืองไทย ซึ่งหมายถึงกลุ่มนิยมเจ้าและนิยมทหาร ในตอนแรกมาจากกลุ่มเสื้อหลากสี
* **สนามเล็ก** – การเลือกตั้งองค์การบริหารส่วนตำบล องค์การ​บริหารส่วนจังหวัด นายกเมืองพัทยา​ การเลือกตั้ง​ผู้ว่า​ราชการกรุงเทพมหานคร
* **สนามใหญ่** – การเลือกตั้งสมาชิกสภา​ผู้แทนราษฎร​ไทย
* **สส.นกแล** – สมาชิกสภาผู้แทนราษฎรที่ได้รับเลือกตั้งครั้งแรก โดยอาศัยกระแสสังคมของนักการเมืองคนอื่นในขณะนั้น
* **สอบตก** – ไม่ได้รับเลือกตั้ง
* **เสื้อเหลือง** – สมาชิกหรือผู้สนับสนุนพันธมิตรประชาชนเพื่อประชาธิปไตย
* **เสื้อแดง** – สมาชิกหรือผู้สนับสนุนแนวร่วมประชาธิปไตยต่อต้านเผด็จการแห่งชาติ
* **เสื้อหลากสี** – สมาชิกหรือผู้สนับสนุนกลุ่มประชาชนเพื่อพิทักษ์ชาติ ศาสน์ กษัตริย์
***เสื้อส้ม** – สมาชิกหรือผู้สนับสนุนพรรคอนาคตใหม่ พรรคก้าวไกลและปัจจุบันคือพรรคประชาชน
***พรรคแมลงสาบ** – หมายถึงพรรคประชาธิปัตย์ คำนี้ยังมีที่มาจากคนในพรรคเองคือ กนก วงษ์ตระหง่าน สาเหตุที่พรรคประชาธิปัตย์ถูกเปรียบกับแมลงสาบเพราะมักจะรอดการโจมตีที่หมายเอาชีวิตของแมลงสาบจากมนุษย์เสมอ พรรคประชาธิปัตย์ไม่เคยถูกศาลสั่งลงโทษยุบพรรคเลยและมักรอดในคดีอื่น ๆ แทบจะทุกคดีไม่ต่างกับแมลงสาบที่ฆ่ายาก
***แมลงสาบ** – สมาชิกหรือผู้สนับสนุนพรรคประชาธิปัตย์ คำนี้หมายถึงบุคคลที่ทำร้ายคนอื่นด่าทอคนอื่นอย่างร้ายกาจ บุคคลไร้จุดยืนยังไงก็ได้แบบไหนก็ได้ขอให้ตนเองได้รับตำแหน่งและผลประโยชน์ พรรคประชาธิปัตย์สมัยเป็นฝ่ายค้านต้องการเป็นรัฐบาลมากถึงกับด่านายกรัฐมนตรีบรรหาร ศิลปอาชาว่าไม่ใช่คนไทย ต่อมาสมาชิกพรรคประชาธิปัตย์ที่มีพฤติกรรมด่าทอทักษิณ ชินวัตรมาตลอดได้เป็นรัฐบาลเพราะเข้าร่วมกับตระกูลชินวัตรพรรคเพื่อไทย ถึงแม้จะทำร้ายคนอื่นด่าทอคนอื่นมาโดยตลอดแต่เพื่อตำแหน่งรัฐมนตรีพรรคประชาธิปัตย์จะเปลี่ยนท่าทีได้ทันที 
* **สามกีบ/สามนิ้ว** – กลุ่มผู้สนับสนุนรัฐบาลใช้คำนี้หมายถึงฝ่ายตรงกันข้ามอันได้แก่ คณะประชาชนปลดแอก หมู่บ้านทะลุฟ้า ทะลุวัง ไฟเย็น (วงดนตรี) สาเหตุที่ใช้คำนี้เพราะผู้ประท้วงมักชอบชูสามนิ้วได้แก่นิ้วชี้ นิ้วกลาง นิ้วนาง ตลอดการประท้วงในประเทศไทย พ.ศ. 2563–2564 สามกีบ หมายถึงสัตว์เดรัจฉานที่มีนิ้วเพียงสามนิ้ว เป็นการเปรียบเปรยว่ากลุ่มคนข้างต้นไม่ต่างกับสัตว์เดรัจฉาน
* **อิกนอร์** – มาจากภาษาอังกฤษว่า Ignore แปลตรงตัวว่า ไม่สนใจ เมื่อนำมาใช้เป็นคำแสลงจึงหมายถึงคนที่เพิกเฉยทางการเมือง บุคคลที่แสดงออกว่าไม่ยุ่งการเมือง ไม่สนใจการเมือง ไม่คุยเรื่องการเมือง ทั้งนี้รวมถึงบุคคลที่อ้างว่าไม่สนใจเรื่องการเมือง แต่เรื่องที่พูดอยู่เป็นเรื่องการเมืองหรือสนใจเฉพาะบางเรื่องที่กระทบต่อทรัพย์สินของตนเอง
* **อำมาตย์** – กลุ่มอภิชนในการเมืองไทย ซึ่งมีการตีความว่าหมายถึงองคมนตรี นักธุรกิจใหญ่ นายทหารใหญ่ ซึ่งถูกกล่าวหาว่าคอยบงการการเมืองไทยอยู่
* **ไอโอ** – ย่อมาจากภาษาอังกฤษว่า information Operation แปลตรงตัวว่ายุทธการทางข้อมูลข่าวสาร ผู้ปฏิบัติการสงครามข่าวสารของกองทัพหรือรัฐบาล ในระยะหลังใช้เรียกผู้ปฏิบัติการสงครามข่าวสารในพรรคการเมืองต่าง ๆ ด้วยเช่นกลุ่มที่สนับสนุนนายกรัฐมนตรีโจมตีสื่อมวลชนที่อาจได้รับการว่าจ้างมา
* **สว.สีน้ำเงิน** – สมาชิกวุฒิสภาไทย ชุดที่ 13 ซึ่งมีความสัมพันธ์ใกล้ชิดกับพรรคภูมิใจไทย ชัย ชิดชอบ เนวิน ชิดชอบ และได้มาซึ่งตำแหน่งวุฒิสภาด้วยการสนับสนุนอย่างดีเยี่ยมจากพรรคภูมิใจไทยอีกทั้งสมาชิกวุฒิสภาชุดดังกล่าวยังชอบใส่เสื้อสีน้ำเงินมาทำงานในสภาอีกด้วย
***สาม ป.** – พลเอก ประยุทธ์ จันทร์โอชา พลเอก ประวิตร วงษ์สุวรรณ พลเอก อนุพงษ์ เผ่าจินดา สาเหตุที่พลเอก อนุพงษ์ เผ่าจินดา อยู่ในสาม ป. เพราะชื่อเล่นว่าป๊อก บุคคลทั้งสามคนครองอำนาจตำแหน่งนายกรัฐมนตรี รองนายกรัฐมนตรี และ รัฐมนตรีมาอย่างยาวนาน 
***กลุ่มสามมิตร** – เป็นชื่อเรียกที่นักการเมืองตั้งขึ้นเองหมายถึง สมศักดิ์ เทพสุทิน สมคิด จาตุศรีพิทักษ์ สุริยะ จึงรุ่งเรืองกิจ กลุ่มสามมิตรเป็นกลุ่มที่ได้ตำแหน่งรัฐมนตรีเสมอไม่ว่ารัฐบาลจะเป็นฝ่ายใดก็ตามต่อให้มีการรัฐประหารในประเทศไทยก็ยังได้ตำแหน่งรัฐมนตรี ทั้งสามรายจะได้เป็นรัฐมนตรีแทบจะตลอดเวลา ไม่เป็นที่แน่ชัดว่าทั้งสามรายมีวิธีใดที่ทำให้ฝ่ายที่เป็นรัฐบาลนำตนเองเป็นรัฐมนตรี
***ส้มแก่** – กลุ่มผู้สนับสนุนพรรคประชาชนในวัย 40 ปีขึ้นไป

## ดูเพิ่ม
* รายชื่อกลุ่มแยกในกองทัพไทย

## อ้างอิง